Irene Vallejo, premi de les Lletres Vila de l'Eliana
06 de febrer de 2023

La VI edició del Premi de les Lletres Vila de l'Eliana, un espai d'homenatge i trobada cultural amb un escriptor o escriptora de reconegut prestigi, ha tancat amb gran èxit de participació. Prop de 400 persones es van donar cita divendres passat, 3 de febrer, per a conéixer a la guardonada d'enguany: Irene Vallejo.

L'acte va tindre lloc primer en el Saló de Plens, on va ser rebuda per la Corporació Municipal i en el qual després de signar en el Llibre d'Honor de l'Ajuntament, va poder conéixer el projecte de reforma i ampliació de la Biblioteca. De camí al Centre Sociocultural, on l'esperaven centenars de lectors, l'autora va visitar la Biblioteca provisional on va signar els exemplars dels seus llibres per a préstec i va tindre una breu trobada amb els membres del Cub de Lectura Juvenil i posteriorment el Espai Tarrazona, que ja llueix el seu nom.

El Nou Espai va rendir un merescut homenatge a la triada pel jurat amb l'objectiu últim de promocionar la lectura en el municipi i de contribuir a l'enriquiment cultural dels veïns i veïnes i va compartir una distesa xarrada sobre literatura i llibres amb el periodista elianer Voro Contreras. La multitud de públic va ser tal que el Consistori va haver d'habilitar pantalles i duplicar l'aforament a la sala d'exposicions. No obstant això, l'autora es va quedar fins al final per a signar, un a un, tots els llibres dels seus seguidors.

Vallejo, entre molts altres reconeixements, ha rebut el Premi Nacional d'Assaig 2020 pel seu llibre ‘El infinito en un junco’ i el Premi Aragó 2021. Aquest assaig sobre la història dels llibres ha venut més d'1 milió d'exemplars a tot el món i ha sigut traduït a més de 20 idiomes. A Espanya porta ja 45 edicions llançades i ha rebut grans crítiques fins i tot del New York Times. A més, col·labora amb el diari Heraldo de Aragón i amb El Pais Semanal. En la seua obra literària destaquen les novel·les ‘La luz sepultada’ i ‘El silbido del arquero’, a més d'haver publicat llibres i assajos infantils i antologies.

Aquest guardó ha sigut atorgat en anys anteriors a grans autors com Javier Cercas, la desapareguda Almudena Grandes, Juan José Millás, Alicia Giménez Barlett o al valencià Ferran Torrent.

El primer edil, Salva Torrent, ha recordat que l'Eliana aposta per la cultura i per acostar la gran literatura a la ciutadania, que va poder gaudir d'una vesprada amb amb ella.